Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од А. М. од Штип, поднесена против ЈЗУ Клиничка болница - Штип, по предметот Барање за пристап до информации од јавен карактер, на 15.05.2023 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од А. М. од Штип, поднесена против ЈЗУ Клиничка болница - Штип, заведена во Агенцијата под бр.08-195 на 08.05.2023 година, по предметот Барање за пристап до информации од јавен карактер,**поради тоа што Жалбата се смета за повлечена**.

**О Б Р А З Л О Ж Е Н И Е**

Како што е наведено во Жалбата, А. М. од Штип на 17.04.2023 година, преку електронска пошта, поднел Барање за пристап до информации од јавен карактер до ЈЗУ Клиничка болница - Штип, со кое побарал да му се достави фотокопија од следните информации:

“1. Име и презиме на претседателите и останатите членови на Управен и Надзорен одбор на ЈЗУ Клиничка Болница Штип, од јули 2017 годи. до денес;

2. Висина на месечен паушал на претседателите и останатите членови на Управен и Надзорен одбор на ЈЗУ Клиничка Болница Штип, од јули 2017 год. до денес;

3. Висина на месечната нето плата на директорот/менаџерот на ЈЗУ Клиничка Болница Штип;

4. Најнова систематизација на ЈЗУ Клиничка Болница Штип;

5. Број на ново вработените лица во ЈЗУ Клиничка Болница Штип, од јули 2017 год.до денес;

6. Барања за вработување на стручен и технички персонал во ЈЗУ Клиничка Болница Штип од јули 2017 год. до денес, а доставени до Министерството за здравство.“

Како што се наведува во Жалбата, Имателот на информации по ова Барање не одговорил во законски предвидениот рок, поради што Барателот на информации на 08.05.2023 година поднесе Жалба до Агенцијата, заведена во архивата на Агенцијата под бр.08-195.

Агенцијата, со електронски допис од 09.05.2023 година, ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации на 11.05.2023 година по електронски пат до Агенцијата достави емаил во кој наведува наведува дека: „Во прилог Ви го доставувам одговорот за бараните податоци...“

На 12.05.2023 година, Барателот на информации до Агенцијата достави е-маил во кој наведува: „…со задоцнување од 2 дена го добив одговорот од Клиничка Болница Штип, го повлекувам барањето во форма на жалба до агенцијата.“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Заменик директор,**

**Blerim Iseni**